《和丘员外题湛长史旧居》
唐代·韦夏卿

道胜物能齐，累轻身易退。苟安一丘上，何必三山外。

云霞长若绮，松石常如黛。徒有昔王过，竟遗青史载。

诗因野寺咏，酒向山椒酹。异时逢尔知，兹辰驻余旆。

作者简介：韦夏卿，字云客，杜陵人。父迢，检校都官郎中、岭南节度行军司马。夏卿与爱妻生下韦丛，多年后将韦丛许配给当时未曾有官名的元稹。夏卿苦学，大历中与弟正卿俱应制举，同时策入高等，授高陵主簿。累迁刑部员外郎。